Documentos+de+traballo

Os documentos de traballo ou "working papers" son investigacións especializadas (ás veces de carácter preliminar) realizadas por profesores universitarios ou investigadores doutras institucións ou organismos, e vinculadas aos obxectivos ou fins das mesmas.

Estes documentos habitualmente cólganse nas páxinas web dos propios autores ou, máis habitualmente aínda, na web dos departamentos ou institucións onde realizan o seu traballo.

Trátase de documentos esenciais para o estudo e a investigación polo seu carácter específico e pola súa profundidade e calidade. Ideais para documentar os vosos traballos de clase, teses de master ou de doctorado.

Na nosa área da Economía, os principais organismos que xeneran esta tipoloxía documental, ademais das propias universidades, son os bancos, caixas e os diversos organismos reguladores (CNMV, Banco de España, etc.)

Un dos graves problemas desta tipoloxía documental é a súa localización. Algúns destes documentos non aparecen indizados en proxectos coma Dialnet (por exemplo non aparecen os documentos de traballo publicados polo "Centro de Estudos Andaluces") ou nin siquera en Google académico (por exemplos as guías BIC da Xunta de Galicia, ainda que non son documentos de traballo propiamente ditos). Aínda que si os podamos encontrar a través dos buscadores xerais coma Google a cantidade de ruído informativo destes motores dificultan de novo a súa localización.

||
 * [[image:BIC1_Grande.jpg width="245" height="114" link="@http://guias.bicgalicia.es/v2/nuevo/asp/individual/home.asp"]] || [[image:logoFundacion.gif link="@http://www.fundacioncaixagalicia.org/portal/site/WINS001/menuitem.128ec4302692480baf66edb151d001ca/?vgnextoid=21f8adcd7445b110VgnVCM1000000b0d10acRCRD"]]
 * Moi utilizadas para facer traballos, as guías BIC da Xunta de Galicia consisten en análises sectoriais, dentro da coxuntura galega, orientadas cara á axuda para a creación de empresas.

Para a consulta do texto completo require rexistro previo. O rexistro é gratuito. || Publica a cotío documentos de grande interese sobre a economía galega. Entre eles destacan as seguintes coleccións:
 * Documentos de Economía
 * Economía e territorio
 * Estudos sectoriais
 * Observatorio inmobiliario
 * Coxuntura económica ||

Para a identificación e localización destes traballos (de grande valor á hora de facer traballos para a clase, teses de master ou de doctorado) seguiremos dúas estratexias. A primeira consiste na consulta de dous fontes de grande calado: RePEC e Google académico.

RePEC é o repositorio (biblioteca dixital) de economía máis importante do mundo con casi 1 millón de documentos indizados. Nesta páxina poderedes buscar e encontrar, sen medo a perdervos entre información sen interese ou pouco contrastada, practicamente calquera documento de traballo do mundo.



Google académico é unha das principais fontes de información científica da web. Entre outras fontes, indiza Dialnet, RePEC, así como a maior parte das páxinas institucionais de universidades, centros de investigación, organismos oficiais, etc.



A segunda estratexia é a consulta deste documento feito por nós onde incluímos as principais coleccións de documentos de traballo publicadas ou editadas no estado español. É unha recopilación da difusión científica de máis de medio centenar de institucións, nas que se inclúen todas aquelas que aparecen en RePEC mais aquelas que temos subscritas na biblioteca e teñan acceso ao texto completo.media type="custom" key="23296028"